Conozo a muncha xente de nueche, nos bares. Davezu tardo bien de tiempu en quedame con cares y con nomes. Sicasí, recordaba perfecto al Finu cuando volví a velul xueves de la selmana pasada, delantre del KABE, xusto enantes de quempezarel conciertu de Rafa Kas, Luiggi Tudermis y Rubén Mol. Yera laire inequívocu de ser el que más sabe del mundu dun tema en concretu. El cuarentón eternamente mozu quacaba daparcar dos cais más allá un OPEL CALIBRA granate y lleva  siempre na cartera, pa enseñar a desconocíos, la semeya duna fía a la que ve namás un día per selmana, y a la que cuenta apuntar a clases de batería en cuantes tenga edá.  A fecha de finales de setiembre de 2010, el Finu ye ún de los más reputaos espertos internacionales na vida y obra de Rafa Kas y la banda que davezu lu acompaña. Con cara satisfecha, contempla desde la primer fila los guapos xuegos de baqueta de Rubén. Ye rápidu en dar viaxes a la barra y reponer les birres o whiskys de los artistes  según lo van necesitando.